Δρακούλης Μαντούβαλος

Ο Δρακούλης Μαντούβαλος (1889 - Αύγουστος 1977) ήταν Έλληνας γιατρός και πολιτικός. Αποστρατεύτηκε με το βαθμό του ταξίαρχου υγειονομικού σε πολεμική διαθεσιμότητα.

Βιογραφία
Σπούδασε ιατρική. Πολέμησε στους Βαλκανικούς Πολέμους, στον Α' Παγκόσμιο Πόλεμο και στη Μικρασιατική Εκστρατεία. Προάχθηκε σε βαθμό μονίμου αξιωματικού υγειονομικού. Αποσύρθηκε το 1926. Υπηρέτησε ως διευθυντής του Στρατιωτικού Νοσοκομείου Ιωαννίνων (1940-41) και του Τζαννείου Νοσοκομείου Πειραιώς (1944-45).

Πολιτεύτηκε και εκλέχτηκε βουλευτής Πειραιώς και Νήσων τα έτη 1932, 1933 και 1936. Για τελευταία φορά εξελέγη βουλευτής με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) συγκεντρώνοντας 5.145 ψήφους στις εκλογές του 1946. 

Την περίοδο από το 1939 ως το 1946 και από το 1954 ως το 1959 διετέλεσε πρόεδρος του Ιατρικού Συλλόγου ΠειραιάΕγκυκλοπαίδεια Πάπυρος Λαρούς Μπριτάννικα, τ. 40, σελ. 256..

Τιμήθηκε με το χρυσό Αριστείο Ανδρείας και με τον Πολεμικό Σταυρό, ενώ προς τιμή του ονομάστηκε δρόμος στη Νέα Σμύρνη.

Κηδεύτηκε στις 3 Αυγούστου 1977, από τον ιερό ναό Αγίας Τριάδας Πειραιά και η ταφή έγινε στην ιδιαίτερη πατρίδα του, στα Άνω Μπουλάσια Λακωνίας''Πέθανε ο πρώην βουλευτής Δ. Μαντούβαλος, εφ. Μακεδονία, 4/8/1977, σελ. 3 .

 Πηγές 


 Παραπομπές 

Κατηγορία:Έλληνες ιατροί του 20ού αιώνα
Κατηγορία:Βουλευτές Πειραιά
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την Γενική Λαϊκή Ριζοσπαστική Ένωση
Κατηγορία:Χρυσό Αριστείο Ανδρείας
Κατηγορία:Ελληνικός πολεμικός σταυρός